วันหยุดยาวใช้ทางด่วนฟรี บูรพาวิถี 6 วัน 24-29 ด่วน 1 ด่วน 2 อุดรรัถยา 2 วัน 27-28
ยกเว้นค่าผ่านทางพิเศษช่วงวันหยุดต่อเนื่อง ของทางพิเศษบูรพาวิถี และทางพิเศษกาญจนาภิเษก (บางพลี-สุขสวัสดิ์) ระหว่างวันที่ 24- 29 ก.ค.63 จำนวน 6 วัน และยกเว้นค่าผ่านทางพิเศษของทางพิเศษเฉลิมมหานคร ศรีรัช และอุดรรัถยา ในวันที่ 27-28 ก.ค.63การทางพิเศษแห่งประเทศไทย (กทพ.) แจ้งว่า จะยกเว้นค่าผ่านทางพิเศษในช่วงวันหยุดต่อเนื่องของทางพิเศษบูรพาวิถี (ทางพิเศษสายบางนา-ชลบุรี) และทางพิเศษกาญจนาภิเษก (บางพลี-สุขสวัสดิ์) ตั้งแต่เวลา 00.01 น. ของวันที่ 24 ก.ค.63 จนถึงเวลา 24.00 น.ของวันที่ 29 ก.ค.63 รวม 6 วัน ตามแนวทางเดียวกับกรมทางหลวงที่ยกเว้นค่าผ่านทางของทางหลวงพิเศษ (มอเตอร์เวย์) หมายเลข 7 และหมายเลข 9 เพื่ออำนวยความสะดวกในการเดินทางของประชาชนและช่วยแก้ปัญหาการจราจรหน้าด่านเก็บค่าผ่านทางพิเศษนอกจากนี้ จะยกเว้นค่าผ่านทางของทางพิเศษเฉลิมมหานคร ทางพิเศษศรีรัช และทางพิเศษอุดรรัถยา ในวันที่ 27-28 ก.ค.63 ซึ่งเป็นวันหยุดราชการตามประกาศของสำนักนายกรัฐมนตรีที่ กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัท ทางด่วนกรุงเทพเหนือ (NECL) ร่วมปฏิบัติตามเงื่อนไขสัญญาสัมปทานโครงการระบบทางด่วนขั้นที่ 2 (ทางพิเศษศรีรัชรวมถึงส่วน D) และสัญญาโครงการทางด่วนสายบางปะอิน-ปากเกร็ด (ทางพิเศษอุดรรัถยา) ฉบับแก้ไขใหม่อีกด้วยทั้งนี้ ในระหว่างวันหยุดต่อเนื่องดังกล่าว กทพ.ได้เตรียมความพร้อมเพื่ออำนวยความสะดวกและรองรับการเดินทางของประชาชนผู้ใช้ทางพิเศษด้วยมาตรการต่างๆ อาทิ มาตรการอำนวยความสะดวกและความปลอดภัย ด้านการจราจร มาตรการเพิ่มความปลอดภัยในการเดินทาง มาตรการอำนวยความสะดวกด้านการจัดเก็บค่าผ่านทางพิเศษ ตลอดจนการประชาสัมพันธ์ข้อมูล ข่าวสาร แก่ผู้ใช้ทางพิเศษผ่านช่องทางต่างๆ รวมถึงจัดเตรียมเจ้าหน้าที่ทั้งพนักงานกู้ภัย พนักงานจัดการจราจร พนักงานประจำศูนย์ควบคุมทางพิเศษ พนักงานประจำศูนย์บริการข้อมูลผู้ใช้ทางพิเศษ EXAT Call Center: 1543 คอยให้บริการตลอด 24 ชั่วโมงด้วย.
ยกเว้นค่าผ่านทางพิเศษช่วงวันหยุดต่อเนื่อง ของทางพิเศษบูรพาวิถี และทางพิเศษกาญจนาภิเษก (บางพลี-สุขสวัสดิ์) ระหว่างวันที่ 24- 29 ก.ค.63 จำนวน 6 วัน และทางพิเศษเฉลิมมหานคร ศรีรัช และอุดรรัถยา
วันหยุดยาว,ทางด่วนฟรี,มอเตอร์เวย์ฟรี,ยกเว้นค่าผ่านทางพิเศษ,วันหยุดต่อเนื่อง,การทางพิเศษแห่งประเทศไทย,ข่าววันนี้